Μακαρονοσαλάτα με τόνο και μαγιονέζα του Καλλίδη
Μετρίου μεγέθους ζυμαρικά, τόνος και μαγιονέζα συναντιούνται σε ένα σαλατοφαγητό πολύ συνηθισμένο κάποτε - κάποια στιγμή το έχουμε φάει (σχεδόν) όλοι.
1 πακέτο (500 γρ.) ζυμαρικά πένες ή άλλο μέτριου μεγέθους, 2 καρότα, βρασμένα, σε μικρά καρέ, 1 πιπεριά Φλωρίνης, σε μικρά καρέ,  2 κουτ. σούπας κάππαρη, ξεπλυμένη και στραγγισμένη, 4-5 αγγουράκια τουρσί, ξεπλυμένα, στραγγισμένα και ψιλοκομμένα , 1 1⁄2 φλιτζ. τσαγιού μαγιονέζα τα φύλλα από 5-6 κλωνάρια μαϊντανό, ψιλοκομμένα, 2-3 κλωνάρια άνηθος, ψιλοκομμένος, 2 κονσέρβες τόνος, σε νερό ή ελαιόλαδο, στραγγισμένος και κομματιασμένος, 2 κουτ. σούπας μουστάρδα αλάτι, φρεσκοτριμμένο πιπέρι
Για να ετοιμάσουμε την μακαρονοσαλάτα με τόνο και μαγιονέζα βράζουμε τις πένες σε άφθονο αλατισμένο νερό που κοχλάζει, σύμφωνα με τις οδηγίες της συσκευασίας.Τις στραγγίζουμε μέσα σε μεγάλο σουρωτήρι και τις ξεπλένουμε κάτω από τη βρύση, για να κρυώσουν.Τις αφήνουμε να στραγγίξουν πολύ καλά και τις ρίχνουμε σε μεγάλο μπολ.Προσθέτουμε τα καρότα, την πιπεριά, τα αγγουράκια τουρσί και την κάππαρη, αλατοπιπερώνουμε και ανακατεύουμε.Ρίχνουμε τη μαγιονέζα, τη μουστάρδα, τον τόνο και τα μυρωδικά, ανακατεύουμε και σερβίρουμε τη σαλάτα αμέσως ή τη φυλάμε για 1-2 ώρες στο ψυγείο για να τη σερβίρουμε κρύα.
Ζυμαρικά,Τόνος